ไฟแนนซ์ทูเดย์
&#8220;เคแบงก์เดลี่&#8221; เพราะมีแถลงข่าวกิจกรรมโน่น นี่ นั่น ทุกวันตลอดสัปดาห์
21 ส.ค. 2554

“เคแบงก์เดลี่” เพราะมีแถลงข่าวกิจกรรมโน่น นี่ นั่น ทุกวันตลอดสัปดาห์ 
แบบเรียกว่าไม่ให้ลูกค้าลืมแบรนด์กสิกรไทยไปจากใจกันเลยทีเดียว
...ไม่น่าเชื่อที่ ดร.อนุชิต อนุชิตานุกูล รองกรรมการผู้จัดการธนาคารกรุงไทย ผู้เชี่ยวชาญด้านคอมพิวเตอร์ที่หาตัวจับได้ยาก ศิษย์เก่าสแตมฟอร์ด จะมีธุรกิจส่วนตัวเป็นธุรกิจขายเครื่องกรองอากาศ ที่ไปเจอธุรกิจนี้โดยบังเอิญ เพราะลูกสาวสุดที่รักเป็นภูมิแพ้ ก็เลยซื้อมาใช้ ใช้ไปใช้มาพบว่ามันดีมาก ก็เลยเป็นตัวแทนจำหน่ายซะเลย 




...คนในแบงก์กรุงเทพและนอกแบงก์กรุงเทพตาแตกกันเป็นแถว ทักผิดทักถูก หลังจาก อภิวัฒน์ ปุณโณปกรณ์ ผู้บริหารฝ่ายประชาสัมพันธ์ สมัครเข้าร่วมโครงการอุปสมบทหมู่ถวายพระบาทสมเด็จพระเจ้าอยู่หัว ซึ่งเป็นโครงการของแบงก์ กลับมาทำงานใครเห็นข้างหลังก็ทักเป็นคุณชาญศักดิ์ เฟื่องฟู รองกรรมการผู้จัดการ เล่นเอาหนุ่มอภิวัฒน์สะดุ้งเฮือก เอาไปเปรียบกับนายอย่างนี้ หวาดเสียวนะครับ
...ดร.แซม สุภัค ศิวะรักษ์ ซีอีโอ ธนาคารซีไอเอ็มบี ไทย หันมาเอาดีด้านเป็นนักเขียนแล้ว ประเดิมเป็นคอลัมนิสต์เรื่องเงินๆ ทองๆ ของถนัด ในนิตยสารสมาร์ทไฟแนนซ์ของโพสต์ทูเดย์ ที่บรรณาการให้คุณผู้อ่านที่นิยมให้เงินทำงาน ได้อ่านกัน ช.ชดา ว่าสำนวนการเขียน ดร.แซมไม่แพ้นายแบงก์คนอื่นเลย
...คุณพี่สุรชัย กำพลานนทวัฒน์ รองกรรมการผู้จัดการ เอสเอ็มบีแบงก์ ขึ้นเขา ลงห้วย วันหยุดก็ยังบุกไปหาลูกค้า ขอให้ลูกค้าบอกมาว่าเดือดร้อน เอสเอ็มอีแบงก์ก็จะขนทีมงานไปดูแล แต่ขอทีทำงานแล้วโดนหาว่าไม่ได้ทำนี่ เฮียบอกว่า เฮียรับไม่ได้ฮับ
...ธงชัย อานันโทไทย ผู้ช่วยกรรมการผู้จัดการแบงก์กรุงเทพ ตะลุย ตจว.อย่างเมามันส์ หนักเอาเบาสู้ไม่ ช.ชดา ว่าไม่นานผู้จัดการสาขาแบงก์กรุงเทพ คงจำหน้าได้หมดทั่วประเทศ